ומה שחזרת לדון בנפרע שלא בפניו שאמרתי שאם הוא קרוב כמהלך יום א' מודיעין אותו אבל רחוק מכן לא שכ"כ הרב אלפסי ז"ל בפרק הגוזל. וחששת עתה אולי לא אמרה הרב ז"ל אלא בענין ההוא דפ' הגוזל שכבר האריכו לו צ' יום. אומר אני שזה אינו דבהאי לא משדרינן ליה ולא מודיעין ליה שכבר דנוהו בשעתו ומה יודיעוהו עוד אלא בעלמא איירי. ואני כמדומה שכבר כתבתי אליך מה שאני מסכים בו בארוכה ופרשתי שם מ"ש בפ' הכותב אמרו אנן משלחין תלת אגדין חדא גו תלתין וחדא וכו' ואין מפרשין עוד לחכם כמוך.